153 



Forslag, og Lund gik ogsaa foreløbig ind paa det, men hørte 

 kort efter af sagkyndige, at Burchells Beregning af Tid og 

 Penge neppe vilde vise sig rigtig. Han opgav derfor atter 

 Planen og vedblev at bo paa den lille Avlsgaard, hvor han havde 

 givet sig i Kost, til ind i Juli, da han fik en Indbydelse af den 

 hollandske Gesandt, Brender a Brandis, en mangesidig dannet 

 .Mand, til atter at flytte over til Rio og opholde sig nogen Tid 

 i hans Hus, og Vært og Gjæst fandt gjensidig saa meget Behag 

 i hinanden, at Opholdet forlængedes til Begyndelsen af næste 

 Aar, da Lund den 9. Februar begav sig ind i Landet til den 

 nogle Aar tidligere 32 portugisiske Mil nordøst for Hovedstaden 

 grundede Schweizerkoloni Nova Friburgo for der i større Ro at 

 kunne pleje sine Studier. Her boede han dog kun fire Maaneder 

 og flyttede saa til en omtrent fire Mil længere borte liggende 

 «Fazenda» eller Avlsgaard ved Navn Rosario, hvor han dernæst 

 forblev omtrent fem Fjerdingaar, indtil hans Hjemrejse nærmede 

 sig, og dette Ophold, under hvilket han fortrinsvis gav sig af 

 med at iagttage og samle Omegnens Fugle og Insekter og at 

 fortsætte sine botaniske Forskninger, tør vel nok siges at have 

 været det paa Iagttagelser og Erfaringer rigeste Afsnit af Lunds 

 første Ophold i Brasilien, ligesom det ogsaa ubetinget var det, 

 som gav det største Udbytte for hans Indsamling. 



Imidlertid havde Lunds Befindende forbedret sig meget i 

 Brasilien; i alle sine Breve, saavel i dem til sine nærmeste som 

 i dem til min Fader, skriver han stadigt, at hans Brysts Tilstand 

 er ganske tilfredsstillende, og allerede i Breve fra Maj 1828 

 melder han, at han har besluttet det næste Aar at forlade 

 Brasilien saa tidligt, at han kan komme hjem i Begyndelsen af 

 Sommeren; men at han dog ikke ansaa det for raadeligt, at til- 

 bringe den første Vinter i Danmark, og derfor agtede efter et 

 kort Ophold der at rejse syd paa f. Ex. til Italien om Efteraaret. 

 Inden han brød op fra Rosario, ønskede han dog at se endnu 

 lidt mere af Landets Indre og foretog derfor i Juli en Udflugt 

 paa en Maanedstid til Byen Campos (Såo-Salvador dos Campos 



